Document ID: 32007D0455

NEUVOSTON PÄÄTÖS 2007/455/YUTP,
tehty 25 päivänä kesäkuuta 2007,
Zimbabween kohdistettavien rajoittavien toimenpiteiden voimassaolon jatkamisesta hyväksytyn yhteisen kannan 2004/161/YUTP täytäntöönpanosta
EUROOPAN UNIONIN NEUVOSTO, joka
ottaa huomioon yhteisen kannan 2004/161/YUTP (1) ja erityisesti sen 6 artiklan yhdessä Euroopan unionista tehdyn sopimuksen 23 artiklan 2 kohdan kanssa,
sekä katsoo seuraavaa:
(1)
Neuvosto hyväksyi yhteisellä kannalla 2004/161/YUTP toimenpiteitä, joiden tarkoituksena on muun muassa estää demokratiaa, ihmisoikeuksien kunnioittamista ja oikeusvaltioperiaatetta vakavasti heikentäviin toimiin Zimbabwessa osallistuvien henkilöiden pääsy jäsenvaltioiden alueelle ja näiden henkilöiden kauttakulku niiden alueen kautta sekä jäädyttää heidän varansa ja taloudelliset resurssinsa.
(2)
Sen seurauksena, että Zimbabwen hallitus on äskettäin kohdistanut opposition kannattajiin väkivaltaa ja että poliisilla on ollut erityinen rooli näissä tapahtumissa, poliisin Law and Order -jaostosta vastaavan apulaispoliisikomentajan ja Hararen poliisista vastaavan vanhemman apulaispoliisikomentajan nimet olisi lisättävä yhteisen kannan 2004/161/YUTP liitteessä olevaan luetteloon.
(3)
Lisäksi liitteessä olevassa luettelossa mainittujen henkilöiden osalta olisi esitettävä tarkempia perusteluja.
(4)
Yhteisen kannan 2004/161/YUTP liite olisi näin ollen saatettava ajan tasalle ja muutettava,
ON PÄÄTTÄNYT SEURAAVAA:
1 artikla
Yhteisen kannan 2004/161/YUTP liite korvataan tämän päätöksen liitteellä.
2 artikla
Tämä päätös tulee voimaan päivänä, jona se tehdään.
3 artikla
Tämä päätös julkaistaan Euroopan unionin virallisessa lehdessä.
Tehty Luxemburgissä 25 päivänä kesäkuuta 2007.

Labels: 18
11
5